Eh. See on jälle kättemaksukirjandus. Teate küll. Mõnikord kihvatab, et kuidas nad ometi… Ja no üleüldse ei tea nad midagi… Ja ma olen ju ometigi…! Noh ja nii edasi. Populaarne žanr viimasel ajal. Otsa tegid lahti Tähismaad. Siis tulid Ruitlane, Lass, Buchanan (viimane on minu meelevaldne määratlus). Ei oskagi midagi öelda. Ütleks ainult, et ärge lugege. Ei tasu vaeva. Noh, ses mõttes et Liis Lass on ilmselt täitsa okei tibin, kui sa temaga Shahis veiniklaasi taga kokku juhtud, aga  kallikene, oli siis nüüd vaja Kroonikale niimoodi "kätte maksta". Tormist veeklaasis see kaugemale ei küündi. Me kõik oleme ju maailma parimad, targeimad, tublimad ja üdini head. Ja kõik teised on lollid. Sellest arusaamiseks tõesti ei pea seda raamatut lugema. Isegi need lollid eeslinnade elanikud, keda raamatus mainitakse on ju maailma parimad, targeimad, tublimad ja head. Aga sina ise?